Nerea Balda

Nerea Balda Sanjuan (Irurtzun, Nafarroa Garaia, 1975eko martxoaren 13a) euskal idazle eta irakaslea da.

 Ibilbidea 
Euskal Filologian lizentziaduna da eta Euskal hizkuntza eta literatura irakaslea da Altsasuko (Nafarroa) institutuan.

2018an Atzerrian, abroad, á l’etranger, all’estero lanarekin Getxoko Ramiro Pinilla eleberri laburren I. lehiaketan saria irabazi zuen. Bertan, atzerrian bizi den emakume baten herrimina da lantzen duen gai nagusietako bat.

Urte berean jaso zituen Iruñean egile berrientzat antolaturiko narrazio eta poesia sari nagusiak. Narrazio saria "Ahizpak" lanarekin. Bertan, emakumeak protagonista dituzten lau kontakizunek Iruñeko La Manada talde bortxaketa dute ardatz. Poesia saria ‘Patriketan gordeak’ lanarekin lortu du. 15 poema dira eta sakeletan denetarik gorde eta tarteka garbiketa egitearen beharra du ardatz.

2022an berriz ere irabazi zuen Ramiro Pinilla eleberri laburren V. lehiaketa  Azpimarrak lanarekin.

 Liburuak 
 Nobelak 
 Atzerrian (2019, Pamiela)
 Azpimarrak (2023, Erein)

 Poesia 
 DardaraK (2022, Zerokotan)

 Sariak eta errekonozimenduak 
 2018an Getxoko Ramiro Pinilla eleberri laburren I. lehiaketan euskaraz idatzitako lanen saria.
 2018an Iruñeko Udalaren XXVIII Egile Berrientzako Literatur Lehiaketako narrazio eta poesia saria.
 2022an Getxoko Ramiro Pinilla eleberri laburren V. lehiaketan euskaraz idatzitako lanen saria.
 2025an Getxoko Ramiro Pinilla eleberri laburren VIII. lehiaketan euskaraz idatzitako lanen lehen saria, Zure arnasa zaintzeko eleberriarekin. 

Ikus, gainera
 Zerrenda:Nafarroa Garaiko idazleak

 Erreferentziak 

 Kanpo estekak 

 Elkarrizketa: Beti saihestu izan dut maitasunaz idaztea, eta orain heldu diot gaiari Berria, 2023.11.08

 Elkarrizketa: Anekdota bat eleberri egina "Azpimarrakl" Berria, 2023.05.20

 Nerea Balda Ahotsak.eus gunean.
 Zubitegia Armiarman.

Kategoria:Irurtzundarrak
Kategoria:Nafarroa Garaiko idazleak
Kategoria:Euskarazko eleberrigileak
Kategoria:XXI. mendeko emakume idazleak
Kategoria:Nafarroa Garaiko irakasleak
Kategoria:Emakume eleberrigileak